ཝང་ཁྲིན་གྱིས་བཤད་རྒྱུར།རང་རྒྱལ་གྱི་ད་ལྟ་ལག་བསྟར་བྱེད་བཞིན་པའི་རྩ་ཁྲིམས་ནི་རྒྱལ་ཁབ་ཀྱི་གནས་ཚུལ་དང་མཐུན་ལ།དོན་དངོས་དང་མཐུན་ཞིང་།དུས་རབས་ཀྱི་འཕེལ་རྒྱས་བླང་བྱ་དང་མཐུན་པའི་རྩ་ཁྲིམས་བཟང་པོ་ཡིན་ལ།བཅོས་སྒྱུར་སྒོ་འབྱེད་དང་སྤྱི་ཚོགས་རིང་ལུགས་དེང་རབས་ཅན་འཛུགས་སྐྲུན་ལ་གཞི་རྩའི་ཁྲིམས་སྐྱོང་གི་འགན་སྲུང་འདོན་སྤྲོད་བྱས་ཡོད་པས།ངེས་པར་དུ་དེར་མཐའ་གཅིག་ཏུ་སྲུང་སྐྱོབ་དང་དེ་ཡུན་རིང་པོར་རྒྱུན་འཁྱོངས།ཕྱོགས་ཡོངས་ནས་ལག་བསྟར་བཅས་བྱེད་དགོས།རྩ་ཁྲིམས་ཀྱིས་རྒྱུན་ཆད་མེད་པར་གནས་བབ་གསར་པར་བསྟུན་པ་དང་།ཉམས་མྱོང་གསར་པ་བསྡུ་ལེན་བྱེད་པ།གྲུབ་འབྲས་གསར་པ་ཁས་ལེན་པ།ཚད་གཞི་གསར་པ་གཏན་ཁེལ་བྱེད་པ་བཅས་བྱས་ན།ད་གཟོད་ཚེ་སྲོག་གི་ཤུགས་རྒྱུན་བསྲིང་ཐུབ།དུས་རབས་གསར་པར་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་གནས་བབ་གསར་པ་དང་ལག་ལེན་གསར་པ་ལྟར་ན།སྤྱིའི་ཆ་ནས་རང་རྒྱལ་གྱི་རྩ་ཁྲིམས་ཀྱི་རྒྱུན་སྲིང་རང་བཞིན་དང་གཏན་འཇགས་རང་བཞིན།དབང་ཟིལ་རང་བཞིན་བཅས་སྲུང་འཛིན་བྱེད་པའི་རྨང་གཞིའི་སྟེང་།རང་རྒྱལ་གྱི་རྩ་ཁྲིམས་ལ་འོས་འཚམ་གྱིས་བཟོ་བཅོས་བྱེད་དགོས་ཡོད།